Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 2 Pv 184/15/4404	Nové Zámky, 21.4.2015
EEČ : 2-33-35-2015

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Nové Zámky
Podľa § 215 odsek 1 písmeno d (§ 9 odsek 1 písmeno f) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
napriek tomu, že v blokovom konaní na Obvodnom oddelení PZ Šurany bol dňa 29. júla 2014 postihnutý pre priestupok proti majetku podľa § 50 odsek 1 zákona Slovenskej národnej rady č. 372/1990 Zb. z 28. augusta 1990 o priestupkoch v znení neskoršie vydaných všeobecne záväzných právnych predpisov, za čo mu bola uložená pokuta vo výške 20,- €, ktorú nezaplatil, dňa 11. augusta 2014 o 18.00 h cez pootvorené okno vošiel do izby poškodenej XXXXX v dome na XXXXX v meste XXXXX v mestskej časti XXXXX kde z peňaženky odcudzil peniaze v sume 100,- €, čím spôsobil poškodenej XXXXX škodu vo výške 100,- €.

lebo trestné stíhanie je neprípustné, preto že je trestné stíhanie podmienené súhlasom poškodeného a nebol súhlas daný alebo bol vzatý späť

Odôvodnenie:
Poverený príslušník Okresného riaditeľstva Policajného zboru, Obvodného oddelenia Šurany svojím uznesením ČVS: ORP-1182/SU-NZ-2014 ČL z 07.10.2014 podľa § 199 odsek 1 Trestného poriadku začal trestné stíhanie a súčasne podľa § 206 odsek 1 Trestného poriadku vzniesol obvinenie XXXXX pre prečin krádeže podľa § 212 odsek 2 písmeno f) Trestného zákona na tom skutkovom základe, že napriek tomu, že v blokovom konaní na Obvodnom oddelení PZ Šurany bol dňa 29.07.2014 postihnutý pre priestupok proti majetku podľa § 50 odsek 1 zákona SNR č. 372/1990 Zb. z 28.08.1990 o priestupkoch v znení neskoršie vydaných všeobecne záväzných právnych predpisov, za čo mu bola uložená pokuta vo výške 20,- €, ktorú nezaplatil, dňa 11.08.2014 o 18.00 h cez pootvorené okno vošiel do izby poškodenej XXXXX v dome na XXXXX v meste XXXXX v mestskej časti XXXXX kde z peňaženky odcudzil peniaze v sume 100,- €, čím spôsobil poškodenej XXXXX škodu vo výške 100,- €.
	Dňa 24.10.2014 poverený príslušník PZ vypočul obvineného XXXXX. Tento spáchanie uvedeného prečinu priznal.
	Dňa 12.11.2014 poverený príslušník PZ vypočul poškodenú XXXXX, ktorá je starou matkou obvineného XXXXX. Táto pri tomto výsluchu po zákonnom poučení dala súhlas na trestné stíhanie obvineného, ktorý je jej vnukom. Vyšetrovateľ Okresného riaditeľstva Policajného zboru, 1. oddelenia vyšetrovania Nové Zámky dňa 19.03.2015 opäť vypočul poškodenú XXXXX. Pri tomto výsluchu po zákonnom poučení vzala späť svoj súhlas s trestným stíhaním obvineného XXXXX.
	Podľa § 215 odsek 1 písmeno d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku. Podľa § 9 odsek 1 písmeno f) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak je trestné stíhanie podmienené súhlasom poškodeného a nebol súhlas daný alebo bol vzatý späť.
	Podľa § 211 odsek 1 Trestného poriadku trestné stíhanie pre trestný čin ublíženia na zdraví podľa § 157 a 158, ohrozovania pohlavnou chorobou podľa § 167, neposkytnutia pomoci podľa § 177 a 178, krádeže podľa § 212, sprenevery podľa § 213, neoprávneného užívania cudzej veci podľa § 215, neoprávneného používania cudzieho motorového vozidla podľa § 216 a 217, podvodu podľa § 221, podielnictva podľa § 231 a 232, úžery podľa § 235, zatajenia veci podľa § 236, porušovania povinností pri správe cudzieho majetku podľa § 237 a 238, poškodzovania veriteľa podľa § 239, zvýhodňovania veriteľa podľa § 240, poškodzovania cudzej veci podľa § 245 a 246, poškodenia a zneužitia záznamu na nosiči informácií podľa § 247, porušovania autorského práva podľa § 283, krivého obvinenia podľa § 345, nebezpečného prenasledovania podľa § 360a, ohovárania podľa § 373, poškodzovania cudzích práv podľa § 375 Trestného zákona proti tomu, kto je vo vzťahu k poškodenému osobou, voči ktorej by mal poškodený ako svedok právo odoprieť výpoveď, ako aj pre trestný čin opilstva podľa § 363 Trestného zákona, ak inak vykazuje znaky skutkovej podstaty niektorého z týchto trestných činov, možno začať a v už začatom trestnom stíhaní pokračovať iba so súhlasom poškodeného.
	Vzhľadom na horeuvedené okolnosti je potrebné trestné stíhanie proti obvinenému XXXXX pre horeuvedený prečin zastaviť.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Štefan Vízi
prokurátor